CELEX: C2007/269/77
Language: sl
Date: 2007-11-10 00:00:00
Title: Združeni zadevi T-125/03 in T-253/03: Sodba Sodišča prve stopnje z dne 17. septembra 2007 – Akzo Nobel Chemicals in Akcros Chemicals proti Komisiji ( Konkurenca – Upravni postopek – Pooblastila Komisije za preverjanje – Listine, zasežene v preiskavi – Varstvo zaupnosti komunikacije med odvetniki in strankami – Dopustnost )

10.11.2007   
            
            
               SL
            
            
               Uradni list Evropske unije
            
            
               C 269/43
            
         Sodba Sodišča prve stopnje z dne 17. septembra 2007 – Akzo Nobel Chemicals in Akcros Chemicals proti Komisiji
   (Združeni zadevi T-125/03 in T-253/03) (1)
   
   („Konkurenca - Upravni postopek - Pooblastila Komisije za preverjanje - Listine, zasežene v preiskavi - Varstvo zaupnosti komunikacije med odvetniki in strankami - Dopustnost“)
   (2007/C 269/77)
   Jezik postopka: angleščina
   Stranke
   
      Tožeči stranki: Akzo Nobel Chemicals Ltd (Hersham, Walton on Thames, Surrey, Združeno kraljestvo) in Akcros Chemicals Ltd (Hersham) (zastopniki: C. Swaak, M. Mollica, M. van der Woude, odvetniki)
   
      Tožena stranka: Komisija Evropskih skupnosti (zastopniki: sprva R. Wainwright in C. Ingen-Housz, nato F. Castillo de la Torre in X. Lewis, zastopniki)
   
      Intervenienti v podporo tožečima strankama: Conseil des barreaux européens (CCBE) (Bruselj, Belgija) (zastopnik: J. Flynn, QC); Algemene Raad van de Nederlandse Orde van Advocaten (Haag, Nizozemska) (zastopnika: O. Brouwer in C. Schillemans, odvetnika); European Company Lawyers Association (ECLA) (Bruselj) (zastopniki: M. Dolmans, K. Nordlander, odvetnika, in J. Temple Lang, solicitor); American Corporate Counsel Association (ACCA) – European Chapter (Pariz, Francija) (zastopnika: G. Berrisch, odvetnik, in D. Hull, solicitor); in International Bar Association (IBA) (London, Združeno kraljestvo) (zastopnik: J. Buhart, odvetnik)
   Predmet zadeve
   Prvič, predlog, ki se nanaša na eni strani na razglasitev ničnosti Odločbe Komisije C(2003)559/4 z dne 10. februarja 2003 in po potrebi Odločbe Komisije C(2003)85/4 z dne 30. januarja 2003, ki družbam Akzo Nobel Chemicals Ltd, Akcros Chemicals Ltd in Akcros Chemicals ter njihovim zadevnim hčerinskim družbam odreja, naj se podredijo preiskavi na podlagi člena 14(3) Uredbe Sveta št. 17 z dne 6. februarja 1962, Prve uredbe o izvajanju členov [81 ES] in [82 ES] (UL 1962, 13, str. 204) (zadeva COMP/E-1/38.589), in na drugi strani na zahtevo, naj Komisija vrne določene listine, ki so bile zasežene v zadevni preiskavi in naj ne uporabi njihove vsebine (zadeva T-125/03 R), ter drugič predlog, ki se nanaša razglasitev ničnosti Odločbe Komisije C(2003)1533 konč. z dne 8. maja 2003 o zavrnitvi predloga za varstvo navedenih listin na podlagi zaupnosti komunikacije med odvetniki in strankami.
   Izrek sodbe
   
               1)
            
            
               Tožba v zadevi T-125/03 se zavrže kot nedopustna.
            
         
               2)
            
            
               Tožba v zadevi T-253/03 se zavrne kot neutemeljena.
            
         
               3)
            
            
               
                  Družbi Akzo Nobel Chemicals Ltd in Akcros Chemicals Ltd nosita tri petine svojih stroškov, ki so nastali v postopku v glavni stvari in postopku za izdajo začasne odredbe. Poleg tega nosita tri petine stroškov Komisije, ki so nastali v postopku v glavni stvari in postopku za izdajo začasne odredbe.
            
         
               4)
            
            
               Komisija nosi dve petini svojih stroškov, ki so nastali v postopku v glavni stvari in postopku za izdajo začasne odredbe. Poleg tega nosi dve petini stroškov družb Akzo Nobel Chemicals in Akcros Chemicals, ki so nastali v postopku v glavni stvari in postopku za izdajo začasne odredbe.
            
         
               5)
            
            
               Intervenienti nosijo svoje stroške, ki so nastali v postopku v glavni stvari in postopku za izdajo začasne odredbe.
            
         
      (1)  UL C 146, 21.6.2003.